সাধারণত ৩টা প্যাসেজ থাকে, প্রত্যেকটা থেকে প্রায় ১৪টা করে প্রশ্ন থাকে, মোট ৪২ টার মত প্রশ্ন থাকে। সময় দেয়া হবে ১ ঘণ্টা। এখন এখানে একটু আগাম হুঁশিয়ারির প্রয়োজন আছে। প্যাসেজের সংখ্যা ৪ টাও হতে পারে, এবং মোট প্রশ্নের সংখ্যা ৫৬টাও হতে পারে, সেক্ষেত্রে সময় অবশ্য ২০ মিনিট বাড়িয়ে দেয়া হবে। ব্যাপারটা তেমন কিছু না। অধিকাংশ মানুষের ক্ষেত্রে ৩টা প্যাসেজ থাকে, এবং যারা এই ব্যাপারটা আগে থেকে জানেনা, পরীক্ষার হলে আরো একটা অতিরিক্ত প্যাসেজ দেখে ঘাবড়ে যায়। অনেকে আবার এটাকে এক্সপেরিমেন্টাল হিসেবে ভেবে নিয়ে ইচ্ছেমত উত্তর দাগায়। মোদ্দা কথা হচ্ছে, নতুন প্যাসেজটাকেও আগের গুলোর মতই যত্ন সহকারে এপ্রোচ করতে হবে।